Ροτρού Γ΄ του Περς

Ο Ροτρού Γ΄ (γαλλ.: Rotrou III, π. 1080 - 8 Μαΐου 1144) από τον Οίκο του Σατωντάν και του Περς, που ονομάζεται o Μέγας (le Grand), ήταν κόμης του Περς και του Μορτάν από το 1099.

 Βιογραφία 
Ήταν γιος του Γοδεφρείδου Β΄ κόμη του Περς και της Βεατρίκης του Ραμερούπ, κόρης του Χιλντουίν Δ΄ κόμη του Μοντιντιέ. Ήταν ένας αξιοσημείωτος σταυροφόρος και συμμετείχε στην Ανακατάληψη στην ανατολική Ισπανία, μάλιστα κυβέρνησε την πόλη Tουδέλα στη Ναβάρρα από το 1123 έως το 1131. Του αποδίδεται η εισαγωγή αραβικών αλόγων στο Περς, όπου δημιουργήθηκε η φυλή ΠερσερόνBonnie L. Hendricks and Anthony A. Dent, International Encyclopedia of Horse Breeds (University of Oklahoma Press, 2007), 366..

μικρογραφία|Το μοναστήρι στο Λα Τραπ σήμερα.

Με τη δημιουργία ενός μοναστηριού το 1122 στο Λα Τραπ στη μνήμη της συζύγου του Mατθίλδης, κόρης του Ερρίκου Α΄ της Αγγλίας, έθεσε επίσης τα θεμέλια των μεταγενέστερων Τραπιστών.

Τον Ροτρού διαδέχτηκε ο γιος του, Ροτρού Δ΄, ως κόμης του Περς.

μικρογραφία|Πιθανό οικογενειακό δέντρο των κομήτων του Περς.Walter Money, A history of the ancient town and borough of Newbury, in the county of Berkshire, Parker & Co., Oxford & London, 1887, page 62.

 Οικογένεια 
Το όνομα της πρώτης γυναίκας του Ροτρού Γ΄ είναι άγνωστο. Είχαν μία κόρη: 
 Βεατρίκη, παντρεύτηκε τον Ρενώ Δ΄ κύριο του Σατώ-Γκοντιέ.

Η δεύτερη σύζυγός του Ροτρού Γ΄ ήταν η Mατθίλδη της Νορμανδίας, νόθη κόρη του Ερρίκου Α΄ της Αγγλίας με μία από τις πολλές ερωμένες του, την Έντιθ. Η Ματθίλδη πνίγηκε στο ναυάγιο του Λευκού Πλοίου στις 20 Νοεμβρίου 1120. Είχαν δύο κόρες:
 Φίλιππα, παντρεύτηκε τον Ηλία Β΄ των Ανζού κόμη του Μάιν.
 Φελίτσια.

Η τρίτη σύζυγος του Ροτρού Γ΄ ήταν η Χάγουιζ, κόρη του Γουόλτερ του Σόλσμπερι και αδελφή του Πάτρικ κόμη του Σόλσμπερι. Είχαν τρεις γιους:
 Ροτρού Δ΄, κόμης του Περς. Σκοτώθηκε στην Πολιορκία της Άκρας (1189-1191).
 Γοδεφρείδος (απεβ. μετά το 1154).
 Στέφανος 1140-1169, αρχιεπίσκοπος του Παλέρμου.

Ο Ροτρού Γ΄ είχε επίσης έναν γιο από μία άγνωστη ερωμένη:
 (νόθος) Βερνάρδος, πατέρας του:
 Γιλβέρτου της Γκραβίνας.

 Σημειώσεις 

Κατηγορία:Οίκος του Σατωντάν και του Περς